དབུགས།ལུས་སྦྱོང་སྐབས་དོ་སྣང་སྤྲད་དགོས་སའི་གནད་ཆེ་ཤོས་ནི་དབུགས་ཡིན།དབུགས་གཏོང་ལེན་དང་ལུས་ཀྱི་ཕྱག་རྒྱ་གཉིས་ཡ་མ་བྲལ་བར་གཞས་དང་རོལ་དབྱངས་ཀྱི་འགྱུར་ཁུག་བཞིན་མཉམ་དུ་སྦྱོར་དགོས།དཔེར་ན།ལག་པ་དལ་གྱི་ཡར་བཀྱག་བཞིན་དབུགས་ནང་དུ་རྔུབ་འཐེན་བྱེད་པ་དང་ལག་པ་དལ་གྱི་མར་འཇོག་བཞིན་དབུགས་ཕྱིར་གཏོང་བ་ལྟ་བུ།གནས་སྐབས་འགར་ལ་མ་གཏོགས་ལུས་སྦྱོང་བྱེད་སྐབས་དང་དུས་རྒྱུན་དུ་ནས་སྣ་སྦུབས་ཁོ་ན་བརྒྱུད་ནས་དབུགས་འབྱིན་རྔུབ་བྱེད་དགོས་གལ་ཆེ་བ་ཡིན།སྣ་སྦུབས་ཀྱི་སྤུ་དང་རྣ་ཆུས་རྔུབ་རླུང་དང་འདྲེས་པའི་ཐལ་རྡུལ་སོགས་བཀག་ཉར་བྱེད་པ་དང་།མཁའ་རླུང་གྲང་མོ་དྲོད་གཤེར་དུ་བསྒྱུར་ནས་རླུང་དྭངས་མ་གྲེ་བ་བརྒྱུད་ནང་དུ་གཏོང་ཏེ་རྡུལ་དང་སྤུ་སྙིགས་སོགས་བཀག་འགོག་གིས་གློ་བར་སྲུང་སྐྱོབ་བྱེད་པ་ཡིན།